வெண்பா 11 முதல் 15 வெய்யதாய் நறுவிதாய் வேண்டளவும் தின்பதுவாய் நெய்தான் அளாவி நிறம்பசந்த – பொய்யா அடகென்று சொல்லி அமுதத்தை யிட்டாள் கடகம் செறிந்தகை யாள் 	12 சிலம்பி என்பவள் ஔவையைப் பேணிய பாங்காக இப்பாடலைக் கூறுவர். அடகு = கீரை. அரிசி உணவு இல்லை. எண்ணெயிட்டு வதக்கிய கீரைதான் உள்ளது என்று சொல்லி உண்ணத் தந்தாள். அது விரும்பக்கூடியதாய், நறுமணம் மிக்கதாய், வயிறார வேண்டியமட்டும் தின்னக்கூடியதாய், பசுமை மாறாமல் சமைக்கப்பட்டு அமிழ்தம் போல் இருந்தது. ஔவைக்கு இடும்போது அவளுக்கு ஏற்பட்ட பூரிப்பால் அவளது தோள்வளையல் செறிவுற்றது. "தண்ணீரும் காவிரியே தார்வேந்தன் சோழனே மண்ணாவ தும்சோழ மண்டலமே" – பெண்ணாவாள்